钦定古今图书集成/理学汇编/学行典/第199卷 > 张在
## 钦定古今图书集成/理学汇编/学行典/第199卷 > 张在

按《湖口县志》：“张在，号庐山，十六都人，邑庠生，事父母
至孝。初，在弟位蚤卒，父泣念不已，在曰：‘弟虽亡，尚有
在存’。父曰：‘彼庠士也，能无思乎？时在年已及壮，始下
帷读书，已而游泮，以慰亲心。亲亡，庐墓尝有断藤复
生之异，咸以为在孝所感云。隆庆五年，巡按御史苏
朝宗旌异之。在有诗名，所著有《庐山集》’。”